BLESS ฟื้น! ราคาพุ่ง 19% แตะ “ไอพีโอ” อีกครั้ง คาดเก็งกำไรปีนี้โต 31%
BLESS ฟื้น! ราคาทะยาน 19% แตะ “ไอพีโอ” 1.40 บ. อีกครั้ง โบรกชี้กำไรปีนี้โต 31% แตะ 105 ลบ. เคาะเป้า 1.60 บ.
BLESS ฟื้น! ราคาทะยาน 19% แตะ “ไอพีโอ” 1.40 บ. อีกครั้ง โบรกชี้กำไรปีนี้โต 31% แตะ 105 ลบ. เคาะเป้า 1.60 บ.
21 ก.ย. 2565

ผู้สื่อข่าวรายงานว่า วันนี้ (21 ก.ย.65) ราคาหุ้น บริษัท เบล็ส แอสเสท กรุ๊ป จำกัด (มหาชน) หรือ BLESS ณ เวลา 10:53 น. อยู่ที่ระดับ 1.40 บาท บวก 0.22 บาท หรือ 18.64% สูงสุดที่ระดับ 1.42  บาท ต่ำสุดที่ระดับ 1.19 บาท ด้วยมูลค่าการซื้อขาย 267.37 ล้านบาท
บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ว่า คาดกำไรในปี 2565-2566 จะเติบโตโดดเด่นด้วย CAGR 32% อยู่ที่ 105 ล้านบาท เติบโต 31% ในปี 2565 และ 139 ล้านบาท เติบโต 33% ในปี 2566 ผลักดันจาก (1) ฐานที่ต่ำ และ (2) การรับรู้รายได้ของทั้งโครงที่อยู่ระหว่างการขายและพัฒนา รวมถึงโครงการในอนาคต ด้วยจุดเด่นของทีมบริหารมากประสบการณ์ ประกอบการการขยายฐานทุนด้วยการเสนอขายสามัญเพิ่มทุนครั้งแรกต่อประชาชน (IPO) จะช่วยผลักดันการขยายธุรกิจแนวราบในอนาคต ทางฝ่ายวิจัยประเมินมูลค่าพื้นฐาน ณ สิ้นปี 2566 ที่ 1.60 บาท
สำหรับ BLESS เข้าซื้อขายในตลาดหลักทรัพย์ เอ็ม เอ ไอ (mai) กำหนดราคาไอพีโอ ที่ 1.40 บาท โดยวันนี้ราคาหุ้น BLESS สามารถขึ้นมาแตะระดับราคาไอพีโอที่เสนอขายได้นับตั้งแต่เข้าตลาดฯ